**Retningslinjer for tilskudd til skolekorps**

Vedtatt av fellesnemnda 5.3.2019

**1. Formål**

Formålet med tilskuddsordningen er å legge til rette for stabilitet og utvikling for

skolekorpsene i Kristiansand.

**2. Hva det kan gis tilskudd til**

Det gis tilskudd til driftskostnader til korpset som husleie, instruktører, instrumenter, noter,

reise, rekrutteringsarbeid, konserter med mer.

**3. Hvem det kan gis tilskudd til**

Skolekorps i Kristiansand med lovlig valgt styre, egne vedtekter og gjennomført årsmøte.

Korpsets medlemmer må betale årskontingent og ha minimum 15 øvelser per år for å være

støtteberettiget.

**4. Hvem det ikke gis tilskudd til**

a) Amatørkorps eller studentkorps.

b) Lag, foreninger og organisasjoner som ikke er registrert i Brønnøysundregistrene.

c) Organisasjoner som faller utenfor formålet med ordningen.

**5. Søknadsfrist og kunngjøring**

Søknadsfrist 1. april hvert år. Alle tilskuddsordninger kunngjøres via kommunes nettsider

minimum 4 uker før søknadsfrist.

**6. Krav til søknaden**

a) Søknad skal sendes inn på gjeldende elektronisk søknadsskjema av en person som har

myndighet til å forplikte organisasjonen. Alle obligatoriske felt i skjemaet må fylles ut. Kun

søknader sendt via kommunens søknadsportal innen søknadsfristen vil bli behandlet..

b) Budsjett for søknadsåret

c) Medlemsliste

d) Aktivitetsskisse/handlingsplan

e) Årsregnskap og rapport

**7. Saksbehandling**

a) Tilskudd blir fordelt på følgende måte:

- Grunntilskudd til hvert enkelt korps (20 % av budsjettposten)

- Medlemstilskudd basert på antall medlemmer (70 % av budsjettposten)

- Ekstratilskudd etter en skjønnsmessig vurdering (10 % av budsjettposten)

b) I vurderingen av ekstratilskudd blir det lagt vekt på profesjonalisering og styrking av det

musikkfaglige arbeidet i korpsene og formalisering av samarbeid korpsene imellom.

c) Kulturutvalget vedtar fordelingen av tilskuddene til skolekorps.

d) Innvilget tilskudd utbetales innen tre uker etter at vedtak er fattet. Kulturdirektøren kan

vedta at utbetalingen skjer i rater, etter endt gjennomføring, eller sette andre rimelige

betingelser for utbetaling av tilskudd. Utbetalinger på over kr 500 000 skjer i kvartalsvise

rater.

**8. Krav til mottaker av tilskudd**

a) Tilskudd gis under forutsetning av at tiltaket gjennomføres i samsvar med søknaden. Ved

vesentlige endringer skal saksbehandler i kommunen kontaktes umiddelbart.

b) Søknadene prioriteres innbyrdes innenfor den økonomiske rammen som bystyret har

fastsatt for tilskuddsordningen. Summen av tilskudd som fordeles kan ikke overskride

rammen for ordningen.

c) Dersom tilskuddet ikke benyttes i samsvar med forutsetningene, kan kommunen kreve at

hele eller deler av tilskuddet skal betales tilbake.

d) Årsregnskap og rapport som viser hvordan innvilget tilskudd er benyttet, skal sendes til

kommunens saksbehandler i tråd med anvisningene i tilsagnsbrevet. Kulturdirektøren kan

sette andre rimelige betingelser for dokumentasjon og rapportering. Mottaker av tilskudd

kan ikke søke nye tilskudd før rapport og regnskap er levert inn.

e) Støtten fra Kristiansand kommune skal synliggjøres i informasjonsmateriell og lignende.

**9. Klage**

Helt eller delvis avslag på søknad om tilskudd kan påklages av den enkelte søker i henhold

til forvaltningslovens bestemmelser. Eventuell klage må sendes

post.kultur@kristiansand.kommune.no innen 3 (tre) uker etter at kommunens vedtak er

mottatt. Klager behandles i tråd med forvaltningslovens bestemmelser og kommunens

retningslinjer for klagesaker.